เรื่องร้องเรียน (ถนน,ต้นไม้,ทางเท้า,กีดขวาง,คลอง) วันที่ 2023-09-04 08:08:23 — แขวงวัดสามพระยา เขตพระนคร กรุงเทพมหานคร
บริเวณท่าน้ำเทเวศร์ ถนนกรุงเกษม เดิมบริเวณต้นซอยเคยมีร้านขายต้นไม้ ต่อมามีการปรับปรุงภูมิทัศน์พื้นที่ริมคลอง จึงได้ย้ายกลุ่มผู้ค้าดังกล่าวมาขายเป็นการชั่วคราวบริเวณท้ายถนนใกล้ท่าเรือ โดยตั้งเป็นเต็นท์และทำการค้าอยู่บนผิวจราจร ทั้งนี้ระบุว่าเต็นท์ทำการค้าจะดำเนินการถึงวันที่ 31 พฤษภาคม 2566 แต่ปัจจุบันล่วงเลยมาจนถึงเดือนสิงหาคม 2566 แล้ว ยังพบว่าเต็นท์และมีการทำการค้าอยู่บนผิวจราจรเช่นเดิม ไม่มีการเคลื่อนย้าย โดยข้อความที่ระบุไว้ที่เต็นท์ว่าจะดำเนินการถึงวันที่ 31 พฤษภาคม 2566 ถูกลบข้อความออกไป ประเด็นปัญหาคือมีการทำการค้าบนทางเท้า ทำให้กีดขวางทางสัญจร เบื้องต้นมีกำหนดเวลาที่ชัดเจนก็พอทนได้ แต่ตอนนี้ไม่มีกำหนดเวลาที่ชัดเจนว่าผู้ค้าจะย้ายออกไปตอนไหน สร้างความเดือดร้อนให้กับประชาชนและที่ใช้เส้นทางสัญจร รวมถึงผู้ที่พักอาศัยอยู่ในระแวกดังกล่าวเป็นอย่างมาก ซึ่งนอกจากจะเกกะกีดขวางทางสัญจรแล้ว ยังพบว่าผู้ค้ามีการขนดิน ขนต้นไม้ ทำให้เศษดินหล่นเกลื่อนกลาด มีการเทน้ำลงบนผิวจราจร สร้างความสกปรก บางครั้งมีการเทดินลงคลอง ทำให้ส่งผลกระทบต่อสภาพแวดล้อม ขอให้สำนักงานตลาด กรุงเทพมหานคร พิจารณาตรวจสอบและแก้ไข ขอให้จัดหาที่ทำการค้าให้กับกลุ่มบุคคลเหล่านั้น เคลื่อนย้ายแผงค้าออกจากผิวจราจร เพื่อให้ประชาชนได้ใช้ประโยชน์จากทางสาธาณะ มิให้เอื้อประโยชน์ต่อบุคคลกลุ่มใดกลุ่มหนึ่ง